pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร.เทวัญฯ แถลงข่าวการจับกุมบุหรี่ไฟฟ้า   สคบ.เตือนผู้บริโภคคำนึงถึงพิษภัยการสูบบุหรี่ไฟฟ้าเป็นอันตรายต่อสุขภาพ
วันพฤหัสบดีที่ 29 สิงหาคม 2562
รมต.นร.เทวัญฯ แถลงข่าวการจับกุมบุหรี่ไฟฟ้า   สคบ.เตือนผู้บริโภคคํานึงถึงพิษภัยการสูบบุหรี่ไฟฟ้าเป็นอันตรายต่อสุขภาพ
นายเทวัญ ลิปตพัลลภ รัฐมนตรีประจําสํานักนายกรัฐมนตรี แถลงข่าวการจับกุมบุหรี่ไฟฟ้ารายใหญ่ ซึ่งเป็นไปตามนโยบายการทํางานเชิงรุก   สคบ.เตือนผู้บริโภคคํานึงถึงพิษภัยการสูบบุหรี่ไฟฟ้าเป็นอันตรายต่อสุขภาพ
วันนี้ (29 สิงหาคม 2562) เวลา 13.00 น. ณ ชั้น 1 ศูนย์รับเรื่องราวร้องทุกข์ 1166 สํานักงานคณะกรรมการคุ้มครองผู้บริโภค ศูนย์ราชการแจ้งวัฒนะ นายเทวัญ ลิปตพัลลภ รัฐมนตรีประจําสํานักนายกรัฐมนตรี ประธานกรรมการคุ้มครองผู้บริโภค แถลงข่าวการจับกุมบุหรี่ไฟฟ้า โดยมีพลตํารวจตรี ประสิทธิ เฉลิมวุฒิศักดิ์ เลขาธิการคณะกรรมการคุ้มครองผู้บริโภค หน่วยงานที่เกี่ยวข้องและสื่อมวลชน เข้าร่วมงาน
เลขาธิการคณะกรรมการคุ้มครองผู้บริโภค เผยว่า วันที่ 28 สิงหาคม 2562 เวลา 20.00 น. พลตํารวจตรี ญาณพงศ์ โสมาภา ผบก. กองร้องทุกข์ สํานักงานคณะกรรมการข้าราชการตํารวจ พร้อมด้วย พันตํารวจเอก ประทีป เจริญกัลป์ เลขานุการกรม สคบ. นํากําลังชุดปฏิบัติการพิเศษ สคบ. ร่วมกับเจ้าหน้าที่ตํารวจท้องที่ ลงพื้นที่สืบสวน นําหมายค้นบ้านเลขที่ 99/82 หมู่บ้านมัณฑนา ซอย 10 ถนนประชาอุทิศ 72 พบสินค้าที่ผิดกฎหมาย อยู่ในบ้านหลังดังกล่าวซึ่งใช้เป็นสถานที่เก็บและกระจายสินค้าจํานวนมาก ประกอบด้วยบุหรี่ไฟฟ้า จํานวน 6 ลัง น้ํายาเติมบุหรี่ไฟฟ้า จํานวน 16 ลัง อุปกรณ์บุหรี่ไฟฟ้าจํานวน 15 ลัง กล่องเล็ก 160 กล่อง สมุดรับโอนเงินจากลูกค้า จํานวน 2 เล่ม และอุปกรณ์อื่นหลายรายการ มูลค่าของกลางร่วม 10 ล้านบาท โดยสอบถามนายกฤศณัฎฐ์ฯ ซึ่งอาศัยและแสดงตัวเป็นผู้ดูแลยอมรับว่าสินค้าดังกล่าวเป็นของตน และมีไว้เพื่อขายให้กับลูกค้าที่สั่งซื้อออนไลน์ โดยจะส่งสินค้าผ่านไปรษณีย์ศูนย์ฝากหัวลําโพง จึงได้ตรวจยึดสินค้าไปประกอบการดําเนินคดีตามกฎหมาย ซึ่งการขายสินค้าดังกล่าว เป็นการฝ่าฝืนคําสั่งคณะกรรมการคุ้มครองผู้บริโภค ที่ 9/2558 เรื่อง ห้ามขายหรือห้ามให้บริการสินค้า บารากู่ บารากู่ไฟฟ้า บุหรี่ไฟฟ้า หรือน้ํายาสําหรับเติมบุหรี่ไฟฟ้า ผู้ใดขายเป็นความผิดตามพระราชบัญญัติคุ้มครองผู้บริโภค (ฉบับที่ 4) พ.ศ. 2562 ต้องระวางโทษจําคุกไม่เกิน 3 ปี หรือ ปรับไม่เกิน 600,000 บาท หรือทั้งจําทั้งปรับ ทั้งนี้ขอเตือน ผู้บริโภคให้เล็งเห็นถึงพิษภัยของการสูบบุหรี่ไฟฟ้าซึ่งมีสารอันตรายหลายชนิด และเป็นอันตรายต่อสุขภาพ
ทั้งนี้ ผลสําเร็จในการดําเนินการเป็นไปตามนโยบายของรัฐมนตรีประจําสํานักนายกรัฐมนตรี ที่ย้ําในคราวมอบนโยบายแก่ สคบ. เน้นการทํางานเชิงรุก ติดตามปัญหาในพื้นที่อย่างต่อเนื่อง เพื่อให้คุ้มครองและสร้างมั่นใจแก่ผู้บริโภค
----------------------------------------
กลุ่มประชาสัมพันธ์และเผยแพร่ สํานักโฆษก
ข้อมูล:สํานักงานคณะกรรมการคุ้มครองผู้บริโภค
รัฐบาลไทย-ข่าวทำเนียบรัฐบาล-บริษัท ไทยสมายล์แอร์เวย์ จำกัด ขยายเส้นทางบินใหม่ กรุงเทพฯ - กวางโจว ตั้งแต่วันที่ 1 กรกฎาคม 2561
วันศุกร์ที่ 8 มิถุนายน 2561
บริษัท ไทยสมายล์แอร์เวย์ จํากัด ขยายเส้นทางบินใหม่ กรุงเทพฯ - กวางโจว ตั้งแต่วันที่ 1 กรกฎาคม 2561
บริษัท ไทยสมายล์แอร์เวย์ จํากัด กระทรวงคมนาคม ขยายเส้นทางบิน กรุงเทพฯ - กวางโจว (BKK - CAN) เพื่อรองรับผู้โดยสารชาวจีนที่ชื่นชอบเดินทางท่องเที่ยวประเทศไทย
และอํานวยความสะดวกให้ผู้โดยสารชาวไทยเดินทางไปชมแหล่งท่องเที่ยวด้านวัฒนธรรมและธรรมชาติของเมืองกวางโจ เปิดให้บริการทุกวัน ๆ ละ 1 เที่ยวบิน เริ่มตั้งแต่วันที่ 1 กรกฎาคม 2561
นายฉัตรชัย ปานอยู่ รักษาการประธานเจ้าหน้าที่บริหาร บริษัท ไทยสมายล์แอร์เวย์ จํากัด กล่าวว่า กวางโจวเป็นเมืองเอกของมณฑลกวางตุ้ง เป็นเมืองใหญ่ที่สุดทางภาคใต้ของสาธารณรัฐประชาชนจีน มีภูมิหลังทางประวัติศาสตร์ที่ผสมผสานความเก่าแก่และความทันสมัย และเป็นเมืองที่มีการท่องเที่ยวทั้งธรรมชาติ ศิลปวัฒนธรรม โดยบริษัทฯ ได้เปิดเส้นทางบินสู่เมืองฉางซา ฉงชิ่ง เจิ้งโจว และล่าสุดได้ขยายเส้นทางบินสู่เมืองกวางโจว เพื่อให้นักท่องเที่ยวชาวจีนได้สัมผัสความประทับใจความเป็นไทย ด้วยแนวคิด “Thai Taste Experience” 4 บริบท ได้แก่ เอกลักษณ์สวยงาม อาหารไทยรสเลิศ การต้อนรับจากลูกเรือ ที่สื่อสารด้วยภาษาจีน และการชอปปิ้ง รวมถึงอํานวยความสะดวกให้แก่ผู้โดยสารชาวไทยสําหรับการไปท่องเที่ยว โดยมีกลุ่มลูกค้าสําคัญ ได้แก่ นักท่องเที่ยว นักธุรกิจ และกลุ่มธุรกิจ MICE (Meetings, Incentive Travel, Conventions, Exhibitions: MICE) ได้แก่ ธุรกิจการจัดประชุมบริษัทข้ามชาติ การท่องเที่ยวเพื่อเป็นรางวัล การประชุมนานาชาติ และการจัดนิทรรศการ โดยเส้นทางกรุงเทพฯ - กวางโจว เป็นเส้นทางที่ปรับจากตารางบินเส้นทางภูเก็ต - กวางโจว เพื่อเพิ่มโอกาสการขายและรองรับปริมาณความต้องการของผู้โดยสารที่ต้องการบินไป - กลับจากกรุงเทพฯ ด้วย
ทั้งนี้ บริษัทฯ จะเปิดให้บริการเส้นทางกรุงเทพฯ - กวางโจว ตั้งแต่วันที่ 1 กรกฎาคม 2561 ทุกวัน ๆ ละ 1 เที่ยวบิน ได้แก่ เที่ยวบิน WE 696 กรุงเทพฯ - กวางโจว (BKK - CAN) เวลา 22.15 น. - 02.20 น. และ WE 697 กวางโจว - กรุงเทพฯ (CAN - BKK) เวลา 03.20 น. - 05.35 น. ราคาบัตรโดยสารเริ่มต้นที่ 3,750 บาท/คน/เที่ยว (รวมค่าธรรมเนียมทุกอย่างแล้ว) พร้อมบริการฟรีในการเลือกที่นั่ง อาหารบนเครื่อง โหลดกระเป๋าสัมภาระ 20 กิโลกรัม ในชั้น Smile Class (ชั้นประหยัด) พร้อมทั้งสะสมคะแนน Royal Orchid โดยปฏิบัติการบิน codeshare ร่วมกับ บริษัท การบินไทย จํากัด (มหาชน) ผู้สนใจสามารถสอบถามรายละเอียดและสํารองที่นั่งได้ที่ www.thaismileair.com, Smile Call Center 1181 หรือ 0 2118 8888 และตัวแทนจําหน่ายบัตรโดยสารสายการบินไทยสมายล์ทั่วประเทศ
รัฐบาลไทย-ข่าวทำเนียบรัฐบาล-องคมนตรีเยี่ยม รพ.เบญจลักษ์เฉลิมพระเกียรติ 80 พรรษา ต้นแบบดูแลผู้ป่วยโรคไตครบวงจร
วันพุธที่ 7 กุมภาพันธ์ 2561
องคมนตรีเยี่ยม รพ.เบญจลักษ์เฉลิมพระเกียรติ 80 พรรษา ต้นแบบดูแลผู้ป่วยโรคไตครบวงจร
พลอากาศเอก ชลิต พุกผาสุก องคมนตรี ตรวจเยี่ยมการดําเนินงานโรงพยาบาลเบญจลักษ์เฉลิมพระเกียรติ 80 พรรษา จ.ศรีสะเกษ  โรงพยาบาลชุมชนต้นแบบในการดูแลผู้ป่วยโรคไตแบบครบวงจร
บ่ายวันนี้ (7 กุมภาพันธ์ 2561) ที่ โรงพยาบาลเบญจลักษ์เฉลิมพระเกียรติ 80 พรรษา จ.ศรีสะเกษพลอากาศเอก ชลิต พุกผาสุก องคมนตรี รองประธานมูลนิธิเทพรัตนเวชชานุกูล และคณะ ตรวจเยี่ยมการดําเนินงานโรงพยาบาลเบญจลักษ์เฉลิมพระเกียรติ 80 พรรษา โดยมี นายแพทย์กิตติศักดิ์ กลับดี ที่ปรึกษารัฐมนตรีว่าการกระทรวงสาธารณสุข พร้อมด้วย นายแพทย์โอภาส การย์กวินพงศ์ รองปลัดกระทรวงสาธารณสุข นายแพทย์สมศักดิ์ อรรฆศิลป์ อธิบดีกรมการแพทย์ และคณะให้การต้อนรับ พร้อมนําเยี่ยมชมการดําเนินงานของโรงพยาบาล โดยได้รับพระมหากรุณาธิคุณจาก สมเด็จพระเทพรัตนราชสุดาฯ ทรงรับไว้ในความอนุเคราะห์ของมูลนิธิเทพรัตนเวชชานุกูล
โรงพยาบาลเบญจลักษ์เฉลิมพระเกียรติ 80 พรรษา เป็นโรงพยาบาลขนาด 30 เตียง ดูแลประชาชน 36,178 คน บริการผู้ป่วยนอกเฉลี่ย 220 คนต่อวัน ผู้ป่วยในเฉลี่ย 20 คนต่อวัน โรคที่พบบ่อยคือ โรคเบาหวาน ความดันโลหิตสูง และโรคไตวายเรื้อรังระยะสุดท้าย มีความโดดเด่นด้านการดูแลผู้ป่วยโรคไต เป็นโรงพยาบาลชุมชนต้นแบบในการดูแลผู้ป่วยโรคไตแบบครบวงจร โดยเป็นศูนย์รับส่งต่อผู้ป่วยโรคไตระดับจังหวัด มีคลินิกชะลอไตเสื่อม (CKD Clinic) ดูแลผู้ป่วย 480 คน มีคลินิกล้างไตทางช่องท้อง สอนผู้ป่วยและญาติล้างไตทางช่องท้อง และมีระบบการติดตามตรวจเยี่ยมบ้าน มีผู้ป่วยรับบริการล้างไตทางช่องท้อง 116 คน ในปี 2560 ได้รับรางวัลรองชนะเลิศ คลินิกไตเรื้อรังดีเด่นระดับประเทศจากสมาคมโรคไตแห่งประเทศไทย
โดยในปี 2561 มีแผนการพัฒนาต่อเนื่อง สู่อัตลักษณ์ “โรงพยาบาลที่เป็นมากกว่าโรงพยาบาล” (More than Hospital) ใน 6 เรื่องคือ 1.พัฒนางานอนามัยสิ่งแวดล้อมและความปลอดภัยในโรงพยาบาล (GREEN & CLEAN Hospital) ให้ผ่านเกณฑ์มาตรฐานระดับดีมาก 2.เพิ่มบริการหน่วยฟอกเลือดด้วยเครื่องไตเทียม ใกล้บ้าน ใกล้ใจ 12 เตียง 3.จัดบริการแพทย์แผนไทยและแพทย์ทางเลือกครบวงจร 4.พัฒนางานคุณภาพและมาตรฐานบริการให้ผ่านการประเมินคุณภาพ HA 5.ผ่านการประเมินโรงพยาบาลคุณธรรม 6.เปิดบริการคลังเลือดในโรงพยาบาล (blood bank) เพื่อลดต้นทุนและค่าใช้จ่ายในการเดินทางไปขอเลือดที่โรงพยาบาลจังหวัด รองรับการเป็นศูนย์รับส่งต่อในการดูแลผู้ป่วยวิกฤติ
นอกจากนี้ ได้น้อมนําหลักคําสอนและการปฏิบัติงานตามหลักเศรษฐกิจพอเพียงมาใช้ โดยจัดตั้งชมรมห้องพระ ห้องสมุด กีฬา สวนสมุนไพร สุขศาลา จิตอาสา และเกษตรพอเพียง ให้เจ้าหน้าที่ได้ร่วมกันทํากิจกรรมสาธารณประโยชน์เพื่อส่วนรวมและเปิดพื้นที่ในโรงพยาบาลให้ประชาชนได้มีส่วนร่วมเข้ามาทํากิจกรรมร่วมกับเจ้าหน้าที่
*************************** 7 กุมภาพันธ์ 2561
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมเสวนาเรื่อง “โลกดิจิทัลกับการประชาสัมพันธ์ : พลิกวิกฤตเป็นโอกาส”
วันอังคารที่ 13 มิถุนายน 2560
รองปลัดกระทรวงดิจิทัลฯ ร่วมเสวนาเรื่อง “โลกดิจิทัลกับการประชาสัมพันธ์ : พลิกวิกฤตเป็นโอกาส”
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) ร่วมเสวนาเรื่อง “โลกดิจิทัลกับการประชาสัมพันธ์ : พลิกวิกฤตเป็นโอกาส” (Digital Public Relations for Crisis Management) จัดโดยสถาบันประชาสัมพันธ์ กรมประชาสัมพันธ์ โดยการจัดงานเสวนาในครั้งนี้ จัดขึ้นเพื่อเพิ่มความรู้ ความเข้าใจและรู้เท่าทันสื่ออิเล็กทรอนิกส์ให้แก่ผู้ปฏิบัติงานด้านประชาสัมพันธ์จากหน่วยงานภาครัฐ ภาครัฐวิสาหกิจ และภาคเอกชน เพื่อให้เกิดการพัฒนาทักษะ และกลยุทธ์ในการบริหารจัดการสื่ออิเล็กทรอนิกส์ให้ทันต่อสถานการณ์ปัจจุบันและแนวทางในอนาคต รวมถึงกลยุทธ์แนวทางการประชาสัมพันธ์ในประเด็นที่เป็นกระแสสังคมหรือภาวะวิกฤต อีกทั้งยังเปิดโอกาสให้ผู้เข้าร่วมเสวนาได้แลกเปลี่ยนประสบการณ์ และข้อเสนอแนะ ด้านการประชาสัมพันธ์ผ่านสื่ออิเล็กทรอนิกส์ โดยเฉพาะสื่ออินเทอร์เน็ตและสื่อใหม่ (New Media) ให้มีประสิทธิภาพมากยิ่งขึ้น เมื่อวันที่ 8 มิถุนายน 2560 ณ ห้องประชุมอาจารย์สะอาด ตัณศุภผล ชั้น 2 อาคารสถาบันการประชาสัมพันธ์ กรมประชาสัมพันธ์ ถนนพหลโยธิน กรุงเทพฯ
*******************************
รัฐบาลไทย-ข่าวทำเนียบรัฐบาล-ทส.จัดโครงการมหัศจรรย์ป่าชายเลน ทุ่งโปรงทอง ปากน้ำประแส
วันอาทิตย์ที่ 19 มกราคม 2563
ทส.จัดโครงการมหัศจรรย์ป่าชายเลน ทุ่งโปรงทอง ปากน้ําประแส
ทส.จัดโครงการมหัศจรรย์ป่าชายเลน ทุ่งโปรงทอง ปากน้ําประแส
ทส.จัดโครงการมหัศจรรย์ป่าชายเลน ทุ่งโปรงทอง ปากน้ําประแส
วันนี้ (19 ม.ค. 63) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดโครงการอนุรักษ์และฟื้นฟูป่าในเมืองจังหวัดระยอง "มหัศจรรย์ป่าชายเลน ทุ่งโปรงทอง ปากน้ําประแส" กิจกรรม "ทส.วพน.14-15 รักษ์โลก คืนป่า รักษาทะเล" โดยมีคณะผู้บริหาร และผู้เข้าอบรมหลักสูตรผู้บริหารระดับสูงด้านวิทยาการพลังงาน รุ่นที่ 14-15 (วพน.14-15) และประชาชนชาวปากน้ําประแส รวมกว่า 600 คน ร่วมทํากิจกรรมปลูกป่าชายเลนจํานวน 1000 ต้น ปล่อยเต่าทะเล จํานวน 49 ตัว และปล่อยพ่อแม่พันธุ์ปูทะเล จํานวน 1999 ตัว เพื่อฟื้นฟูสภาพป่าชายเลนที่เสื่อมโทรม และรองรับการซ่อมแซมแนวไม้ไผ่ชะลอคลื่นที่เสียหายจากพายุปาบึกเมื่อต้นปี 2562 รวมถึงส่งเสริมการอนุรักษ์ทรัพยากรทางทะเลและชายฝั่งในชุมชน เพิ่มปริมาณทรัพยากรสัตว์น้ําในป่าชายเลน เสริมสร้างจิตสํานึกและหวงแหนให้กับผู้ร่วมกิจกรรมและชุมชนในพื้นที่ให้เห็นความสําคัญของการอนุรักษ์ทรัพยากรทางทะเลและชายฝั่ง ณ บริเวณพื้นที่โครงการป่าในเมือง จังหวัดระยอง
นายวราวุธ ศิลปอาชา กล่าวว่า วันนี้รู้สึกยินดีที่ได้เดินทางมายังพื้นที่ป่าชายเลนบริเวณปากน้ําประแส ที่ได้รับการพัฒนาเป็นสถานที่ท่องเที่ยว พักผ่อนหย่อนใจ และเป็นแหล่งอนุบาลสัตว์น้ําวัยอ่อนและเป็นที่อยู่อาศัย ที่หลบภัยของสัตว์น้ําต่างๆ รวมถึงได้มาชมทุ่งโปรงทอง สถานที่ท่องเที่ยวที่มีชื่อเสียงในด้านความสวยงามและความอุดมสมบูรณ์ของทรัพยากรป่าชายเลน ซึ่งปัจจุบันพบพื้นที่บางส่วนมีสภาพเสื่อมโทรม ไม่สมบูรณ์ ปริมาณสัตว์น้ําเศรษฐกิจมีจํานวนลดลง จึงเป็นโอกาสดีที่ได้มาร่วมกันทํากิจกรรมเพื่อฟื้นฟูสิ่งแวดล้อม และหวังเป็นอย่างยิ่งว่าหลังจากวันนี้ ทุกท่านจะนําประสบการณ์ที่ดีไปพัฒนาต่อยอด เพื่อทรัพยากรธรรมชาติและสิ่งแวดล้อมของประเทศไทยดํารงอยู่ต่อไปอย่างยั่งยืน
รัฐบาลไทย-ข่าวทำเนียบรัฐบาล-สธ. กำหนดมาตรฐานจริยธรรมการวิจัยเกี่ยวกับมนุษย์ รองรับการพัฒนานวัตกรรมสุขภาพ
วันจันทร์ที่ 9 เมษายน 2561
สธ. กําหนดมาตรฐานจริยธรรมการวิจัยเกี่ยวกับมนุษย์ รองรับการพัฒนานวัตกรรมสุขภาพ
กระทรวงสาธารณสุขจัดประชุมเชิงปฏิบัติการการพัฒนางานจริยธรรมการวิจัยเกี่ยวกับมนุษย์เพิ่มคุณภาพประสิทธิภาพคณะกรรมการจริยธรรมการวิจัยเกี่ยวกับมนุษย์ ตามมาตรฐานองค์การอนามัยโลก รองรับการพัฒนานวัตกรรมด้านสุขภาพ อาทิ ยาใหม่ วัคซีนชั้นสูง
กระทรวงสาธารณสุขจัดประชุมเชิงปฏิบัติการการพัฒนางานจริยธรรมการวิจัยเกี่ยวกับมนุษย์เพิ่มคุณภาพประสิทธิภาพคณะกรรมการจริยธรรมการวิจัยเกี่ยวกับมนุษย์ ตามมาตรฐานองค์การอนามัยโลกรองรับการพัฒนานวัตกรรมด้านสุขภาพ อาทิ ยาใหม่ วัคซีนชั้นสูง
วันนี้ (9เมษายน2561)ที่โรงแรมมิราเคิล แกรนด์ คอนเวนชั่นกทม. แพทย์หญิงมยุรา กุสุมภ์ เลขานุการรัฐมนตรีว่าการกระทรวงสาธารณสุข และนายแพทย์โอภาส การย์กวินพงศ์ รองปลัดกระทรวงสาธารณสุข เปิดประชุมเชิงปฏิบัติการ “การพัฒนางานจริยธรรมการวิจัยเกี่ยวกับมนุษย์กระทรวงสาธารณสุข ปีงบประมาณ2561”โดยมีผู้บริหารกระทรวงสาธารณสุขทุกระดับ รวมทั้งคณะกรรมการจริยธรรมการวิจัยเกี่ยวกับมนุษย์ระดับกรม ระดับเขตและระดับจังหวัด จํานวน350คนเข้าร่วมประชุมเพื่อนํามาตรฐานการปฏิบัติงานจริยธรรมการวิจัยเกี่ยวกับมนุษย์ที่กําหนดโดยคณะกรรมการวิจัยแห่งชาติไปใช้ในหน่วยงานทุกระดับให้เป็นแนวทางเดียวกัน
แพทย์หญิงมยุรา กุสุมภ์ เลขานุการรัฐมนตรีว่าการกระทรวงสาธารณสุข กล่าวว่ารัฐบาลได้กําหนดแผนยุทธศาสตร์ (Roadmap) การพัฒนานวัตกรรมกลุ่มสุขภาพ เช่น การผลิตยาชื่อสามัญทดแทนการนําเข้า การพัฒนายาชีววัตถุและชีวเภสัชภัณฑ์ ยาชนิดใหม่ วัคซีนชั้นสูง เป็นต้น ทําให้ความต้องการงานวิจัยทางคลินิก (clinical research) ที่ศึกษาในมนุษย์มีแนวโน้มเพิ่มขึ้น กระทรวงสาธารณสุข จึงได้เร่งสนับสนุนการบริหารจัดการงานจริยธรรมการวิจัยเกี่ยวกับมนุษย์ของหน่วยงานต่าง ๆ ให้มีคุณภาพและเพียงพอกับโครงร่างการวิจัยที่มีแนวโน้มเพิ่มมากขึ้น มีประสิทธิภาพและได้มาตรฐานที่องค์การอนามัยโลก โดยนําระบบการประกันคุณภาพการปฏิบัติงานของคณะกรรมการวิจัยในมนุษย์ (National Ethic Committee Acreditation System of Thailand : NECAST)ที่กําหนดโดยคณะกรรมการวิจัยแห่งชาติไปใช้เป็นแนวทางเดียวกัน โดยปัจจุบันมีคณะกรรมการวิจัยเกี่ยวกับมนุษย์ (REC)ในระดับต่าง ๆ 187 คณะ ทั้งระดับกระทรวง ระดับกรม ระดับหน่วยงานสังกัดกรมวิชาการ และระดับจังหวัด ทําหน้าที่พิจารณาโครงการวิจัยเพื่อปกป้อง คุ้มครองความปลอดภัยให้แก่อาสาสมัครที่เข้าร่วมการวิจัย ทําให้โครงการวิจัยมีคุณภาพมาตรฐาน เกิดความปลอดภัยกับอาสาสมัคร
นอกจากนี้ จะต้องเพิ่มประสิทธิภาพในการดําเนินงาน เช่น ระยะเวลาในการพิจารณา การทํางานเป็นเครือข่าย การสนับสนุนการทํางาน ทั้งด้านโครงสร้าง ความก้าวหน้าของผู้ปฏิบัติงาน ข้อกฎหมาย และระเบียบที่เกี่ยวข้องกับการเงินการคลัง
ทั้งนี้ มาตรฐานการบริหารจัดการงานจริยธรรมการวิจัยเกี่ยวกับมนุษย์ตามองค์การอนามัยโลก(Standards and Operational Guidance for Ethics Review of Health-Related Research with Human Participants) กําหนดให้มีการสนับสนุนทรัพยากรแก่คณะกรรมการจริยธรรมการวิจัยที่เหมาะสมและเพียงพอการจัดทําเอกสารมาตรฐานการปฏิบัติงาน การจัดทําฐานข้อมูลงานวิจัย การพัฒนาระบบติดตามการพิจารณารูปแบบดิจิตัล การพัฒนาเกณฑ์มาตรฐานคุณภาพคณะกรรมการจริยธรรมการวิจัยทุกระดับอย่างต่อเนื่อง
รัฐบาลไทย-ข่าวทำเนียบรัฐบาล-กรมการขนส่งทางบกแนะนำเจ้าของรถที่ทำแผ่นป้ายทะเบียนหล่นหาย ขอรับแผ่นป้ายทดแทนได้ที่สำนักงานขนส่งกรุงเทพมหานครพื้นที่ 1 - 5 หรือสำนักงานขนส่งจังหวัด
วันพุธที่ 7 มิถุนายน 2560
กรมการขนส่งทางบกแนะนําเจ้าของรถที่ทําแผ่นป้ายทะเบียนหล่นหาย ขอรับแผ่นป้ายทดแทนได้ที่สํานักงานขนส่งกรุงเทพมหานครพื้นที่ 1 - 5 หรือสํานักงานขนส่งจังหวัด
นายณันทพงศ์ เชิดชู รองอธิบดีกรมการขนส่งทางบก กระทรวงคมนาคม กล่าวว่า ในช่วงฤดูฝนที่มีฝนตกหนักและน้ําท่วมสูง กรมการขนส่งทางบก (ขบ.) แนะนําเจ้าของรถที่จําเป็นต้องขับรถผ่านพื้นที่น้ําท่วม
ตรวจสอบการยึดติดแผ่นป้ายทะเบียนรถให้มีความแน่นหนา ป้องกันการหลุดหายระหว่างที่ขับรถผ่านบริเวณที่มีน้ําท่วมขัง สําหรับเจ้าของรถที่แผ่นป้ายทะเบียนหลุดหาย สามารถติดต่อยื่นคําขอรับแผ่นป้ายทะเบียนรถทดแทนโดยไม่ต้องแจ้งความ ในพื้นที่กรุงเทพมหานครยื่นคําขอได้ที่สํานักงานขนส่งกรุงเทพมหานคร พื้นที่ 1 - 5 ที่รถนั้นอยู่ในความรับผิดชอบ ส่วนภูมิภาคยื่นคําขอได้ที่สํานักงานขนส่งจังหวัด หรือสํานักงานขนส่งสาขาที่รถนั้นอยู่ในความรับผิดชอบ โดยนําเอกสาร ได้แก่ สมุดคู่มือจดทะเบียนรถฉบับจริง และสําเนาบัตรประจําตัวประชาชน หากไม่สามารถดําเนินการด้วยตัวเองต้องแสดงหนังสือมอบอํานาจพร้อมสําเนาบัตรประจําตัวประชาชนผู้รับมอบอํานาจ กรณีรถติดไฟแนนซ์ต้องใช้สมุดคู่มือจดทะเบียนรถฉบับจริง สําเนาบัตรประจําตัวประชาชนผู้เช่าซื้อ หนังสือรับรองจากบริษัทไฟแนนซ์ หนังสือมอบอํานาจจากไฟแนนซ์ และสําเนาบัตรประจําตัวประชาชนของผู้รับมอบอํานาจ กรณีนิติบุคคลต้องใช้สมุดคู่มือจดทะเบียนรถฉบับจริง หนังสือรับรองการจดทะเบียนนิติบุคคล สําเนาบัตรประจําตัวประชาชนผู้มีอํานาจลงนาม หนังสือมอบอํานาจพร้อมสําเนาบัตรประจําตัวประชาชนของผู้รับมอบอํานาจ โดยเสียค่าใช้จ่ายแผ่นป้ายละ 100 บาท และค่าคําขอ 5 บาท ซึ่งจะได้รับแผ่นป้ายทะเบียนรถภายใน 15 วัน ระหว่างรอรับแผ่นป้ายสามารถใช้ใบเสร็จรับเงินแทนแผ่นป้ายชั่วคราวได้ สอบถามรายละเอียดเพิ่มเติมได้ที่ สํานักงานขนส่งจังหวัดทุกแห่ง หรือที่สายด่วน 1584
ทั้งนี้ การจัดทําป้ายทะเบียนปลอมเพื่อใช้งานถือเป็นความผิดโทษฐานปลอมแปลงเอกสารราชการ มีความผิดทางอาญา ปรับตั้งแต่ 1,000 - 10,000 บาท และจําคุกตั้งแต่ 6 เดือน - 5 ปี หรือทั้งจําทั้งปรับ รวมถึงการฉวยโอกาสนําแผ่นป้ายทะเบียนรถที่เก็บได้ไปใช้จะมีความผิดตามกฎหมายเช่นกัน
รัฐบาลไทย-ข่าวทำเนียบรัฐบาล-พาณิชย์ สรุปผลการจับกุมผู้จำหน่ายหน้ากากอนามัย/แอลกอฮอล์ เพิ่มเป็น 216 ราย (ประจำวันที่ 27 มี.ค. 63)
วันศุกร์ที่ 27 มีนาคม 2563
พาณิชย์ สรุปผลการจับกุมผู้จําหน่ายหน้ากากอนามัย/แอลกอฮอล์ เพิ่มเป็น 216 ราย (ประจําวันที่ 27 มี.ค. 63)
นายบุณยฤทธิ์  กัลยาณมิตร ปลัดกระทรวงพาณิชย์ รายงานผลการจับกุมดําเนินคดีผู้จําหน่ายหน้ากากอนามัยและแอลกอฮอล์ ที่กระทําความผิดตาม พ.ร.บ.ว่าด้วยราคาสินค้าและบริการ พ.ศ. 2542  ณ วันที่ 26 มีนาคม 2563 จํานวน 6 ราย
ทั้งหมดเป็นร้านค้าทั่วไปในต่างจังหวัดได้แก่ จังหวัดเลย 1 ราย ข้อหาขายหน้ากากอนามัยเกินราคาควบคุม จังหวัดจันทบุรี 1 ราย ข้อหาไม่ปิดป้ายแสดงราคา จังหวัดลําปาง 1 ราย และจังหวัดชัยภูมิ 1 ราย เป็นการกระทําความผิดข้อหาขายหน้ากากอนามัยแพงเกินสมควร ทั้งนี้ยังพบการกระทําความผิดข้อหาขายแอลกอฮอล์แพงเกินสมควร ในจังหวัดภูเก็ต 2 ราย อีกด้วย ส่วนในกรุงเทพฯ ไม่พบการกระทําความผิดเพิ่มเติมสําหรับภาพรวมในพื้นที่ต่างๆ สถานการณ์ราคาหน้ากากอนามัยธรรมดา(เขียว/ขาว) จําหน่ายในราคา 2.50 บาท/ชิ้น ตามประกาศคณะกรรมการกลางว่าด้วยราคาสินค้าและบริการ (กกร.)
โดยสถิติการจับกุมดําเนินคดีผู้กระทําความผิดถึงวันที่ 26 มีนาคม 2563 มีการจับกุมดําเนินคดีไปแล้ว รวมทั้งสิ้น 216 ราย แบ่งเป็นการจับกุมในเขตกรุงเทพฯ จํานวน 109 ราย และในต่างจังหวัด 107 ราย นอกจากได้จับกุมคนขายหน้ากากอนามัยแพงอย่างต่อเนื่องทั่วประเทศแล้ว ที่ผ่านมากระทรวงพาณิชย์ยังได้ตรวจสอบจับกุมผู้กระทําความผิดขายเจลล้างมือที่มีแอลกอฮอล์เป็นส่วนประกอบ และแอลกอฮอล์ ซึ่งเป็นสินค้าควบคุม ในข้อหาไม่ปิดป้ายแสดงราคาและข้อหาขายแพงเกินสมควรอันเป็นความผิดตาม พ.ร.บ.ว่าด้วยราคาสินค้าและบริการ พ.ศ. 2542 ด้วย
ทั้งนี้ปลัดกระทรวงพาณิชย์ได้เน้นย้ําเรื่องการขายสินค้าที่เกี่ยวข้องอื่น ๆ ที่ไม่ได้เป็นสินค้าควบคุม หากพบขายแพงเกินสมควรก็มีความผิดในข้อหาขายสินค้าแพงเกินสมควรตามมาตรา 29 จึงขอให้ผู้ค้าสินค้าทั้งหลายห้ามฉวยโอกาสขึ้นราคาสินค้าโดยเด็ดขาด
สําหรับโทษที่ผู้กระทําความผิดตาม พ.ร.บ. ว่าด้วยราคาสินค้าและบริการ พ.ศ. 2542 ในข้อหาขายเกินราคาควบคุม จะได้รับโทษจําคุกไม่เกิน 5 ปี ปรับไม่เกิน 1 แสนบาท ข้อหาไม่ปิดป้ายแสดงราคาขาย
มีอัตราโทษปรับไม่เกิน 1 หมื่นบาท ในข้อหาขายแพงเกินสมควรมีอัตราโทษจําคุกไม่เกิน 7 ปี ปรับไม่เกิน
1.4 แสนบาท และหากเป็นผู้นําเข้าหรือตัวแทนจําหน่ายก็ต้องแจ้งปริมาณการถือครองสินค้าต่อกรมการค้าภายใน หากฝ่าฝืนจะมีความผิดซึ่งมีอัตราโทษจําคุกไม่เกิน 1 ปี ปรับไม่เกิน 20,000 บาท ด้วย
หากพบเห็นผู้กระทําผิด โปรดแจ้งร้องเรียน สายด่วน 1569 หรือเว็บไซต์กรมการค้าภายในwww.dit.go.th กระทรวงพาณิชย์
รัฐบาลไทย-ข่าวทำเนียบรัฐบาล-วธ. จัดทำบทสวดมนต์ “รตนสูตร” เผยแพร่ผ่านสื่อออนไลน์ หนุน ปชช. สวดมนต์ทั่วไทย ลดความตื่นตระหนก-สร้างขวัญกำลังใจ ขจัดภัยโควิด-19
วันพฤหัสบดีที่ 26 มีนาคม 2563
วธ. จัดทําบทสวดมนต์ “รตนสูตร” เผยแพร่ผ่านสื่อออนไลน์ หนุน ปชช. สวดมนต์ทั่วไทย ลดความตื่นตระหนก-สร้างขวัญกําลังใจ ขจัดภัยโควิด-19
วธ. จัดทําบทสวดมนต์ “รตนสูตร” เผยแพร่ผ่านสื่อออนไลน์ หนุน ปชช. สวดมนต์ทั่วไทย ลดความตื่นตระหนก-สร้างขวัญกําลังใจ ขจัดภัยโควิด-19
วธ. จัดทําบทสวดมนต์ “รตนสูตร” เผยแพร่ผ่านสื่อออนไลน์
หนุน ปชช. สวดมนต์ทั่วไทย ลดความตื่นตระหนก-สร้างขวัญกําลังใจ ขจัดภัยโควิด-19
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า จากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19) ซึ่งส่งผลกระทบต่อชีวิต เศรษฐกิจ สังคม และสร้างความตื่นตระหนกให้กับประชาชนชาวไทยและทั่วโลก กระทรวงวัฒนธรรม (วธ.) ในฐานะหน่วยงานหลักที่มีภารกิจด้านศาสนา โดยการนําหลักธรรมของศาสนามากล่อมเกลาจิตใจและนํากิจกรรมทางศาสนามาใช้ในการพัฒนาคุณภาพชีวิตตามนโยบายของรัฐบาล ที่เน้นการพัฒนาสังคมให้มีคุณภาพ โดยมอบหมายให้กรมการศาสนา (ศน.) จัดทําบทสวดมนต์ “รตนสูตร” (รัตนสูตร) เผยแพร่ผ่านสื่อออนไลน์ เพื่ออํานวยความสะดวกให้ประชาชนสามารถสวดมนต์สาธยายรตนสูตรได้ทั่วไทยและปลอดภัยจากการแพร่ระบาดของโรค นอกจากนี้ เพื่อความเป็นสิริมงคลและสร้างขวัญกําลังใจให้ประชาชนไม่ตื่นตระหนก และเชื่อมั่นว่าจะสามารถปัดเป่าโรคภัยให้หมดไป ซึ่งการดําเนินชีวิตตามรอยพระพุทธศาสนาสามารถกล่อมเกลาจิตใจ ยกระดับจิตใจให้ละเอียดอ่อน จิตสงบนิ่ง โดยเฉพาะบทสวดรตนสูตรหรือรตนปริตร เป็นหนึ่งในพระปริตรหรือพระคาถาที่พรรณนาอานุภาพของพระรัตนตรัย พระสัมมาสัมพุทธเจ้าทรงให้สาธยายหรือสวดเพื่อขจัดปัดเป่าภัยจากความอดอยาก ภัยจากโรคระบาด และภัยจากอมนุษย์เบียดเบียนชาวพุทธ จึงถือเป็นธรรมเนียมสวดบทสูตรนี้เพื่อขจัดโรคภัย ปรากฏในพระสุตตันตปิฎก ว่า เมื่อเกิดโรคระบาดในเมืองเวสาลี พระพุทธองค์ทรงให้หมู่สงฆ์และสาวกทําการสวดพระคาถานี้เป็นเวลา ๓ วัน ๓ คืน เพื่อให้เมืองเวสาลีรอดพ้นจากโรคระบาด นอกจากนี้ ยังมีความเชื่อว่าการสาธยายรตนสูตรหรือรตนปริตรจะทําให้ได้รับความสวัสดีและพ้นจากอุปสรรคอันตรายทั้งหลาย
นายอิทธิพล กล่าวว่า ทั้งนี้ จากความเชื่อและความศรัทธาดังกล่าว วธ. จึงนํามิติทางศาสนามาเป็นเครื่องมือในการณรงค์ให้ประชาชนมีสติตั้งมั่นในการใช้ชีวิตประจําวัน และสร้างขวัญกําลังใจให้ผ่านพ้นเหตุการณ์เลวร้ายจากการแพร่ระบาดของโรคติดเชื้อไวรัสโคโรนา 2019 (COVID-19) ซึ่งปัจจุบันสถานการณ์ทวีความรุนแรง สร้างความเสียหายจนไม่สามารถประเมินเป็นมูลค่าไม่ได้ ไม่เพียงแต่ทําลายชีวิตเท่านั้นแต่ยังทําลายเศรษฐกิจทั่วโลก ส่งผลกระทบต่อประเทศไทยในทุกด้าน ตลอดจนความเป็นอยู่ของประชาชน ซึ่งการสวดมนต์เจริญสมาธิภาวนาเป็นกุศโลบายสําคัญที่ใช้ในการสร้างภูมิคุ้มกันทางด้านจิตใจทําให้ทุกคนคิด ทํา ด้วยความเมตตาต่อกัน เป็นการเสริมสร้างคุณธรรม ซึ่งจะก่อให้เกิดความสามัคคีและการรวมจิตใจเป็นอันนึงอันเดียวกัน นอกจากนี้ ยังเป็นการเชื่อมโยงระหว่างศาสนิกชนกับหลักธรรมคําสอนเข้าด้วยกัน โดยผู้ร่วมสวดมนต์เจริญสมาธิภาวนาจะเกิดความรู้สึกซาบซึ้งใจ ได้รับความเบิกบาน จิตใจสงบและเป็นสุข ซึ่งจะเป็นการปิดกั้นมิให้ประพฤติในสิ่งที่ไม่ดีไม่งามทั้งปวงได้
ทั้งนี้ วธ. ขอเชิญชวนพุทธศาสนิกชนรวมสวดมนต์ “บทรตนสูตร” ณ สถานที่พักอาศัยของตนเอง โดยสามารถดาวน์โหลดบทสวดมนต์ฯ ได้ที่ YouTube และเว็บไซต์ กรมการศาสนา กระทรวงวัฒนธรรม www.dra.go.th
---------------------------
รัฐบาลไทย-ข่าวทำเนียบรัฐบาล-กฟน.เปิดช่องทางรับเอกสารเพิ่มเติมผ่านระบบออนไลน์ http://measy.mea.or.th สำหรับผู้ขอคืนเงินหลักประกันการใช้ไฟฟ้า [กระทรวงมหาดไทย]
วันจันทร์ที่ 18 พฤษภาคม 2563
กฟน.เปิดช่องทางรับเอกสารเพิ่มเติมผ่านระบบออนไลน์ http://measy.mea.or.th สําหรับผู้ขอคืนเงินหลักประกันการใช้ไฟฟ้า [กระทรวงมหาดไทย]
กฟน.เปิดช่องทางรับเอกสารเพิ่มเติมผ่านระบบออนไลน์ http://measy.mea.or.th สําหรับผู้ขอคืนเงินหลักประกันการใช้ไฟฟ้า
ผู้ลงทะเบียนที่ต้องการแนบเอกสารเพิ่มเติม ให้คลิกที่“ตรวจสอบเรื่อง”เพื่อแนบเอกสาร
ผู้ที่ต้องการลงทะเบียนใหม่ ให้คลิกที่“ขอเพิ่มบัญชีแสดงสัญญา”สามารถแนบเอกสารได้หลังจากดําเนินการคลิกลงทะเบียนเสร็จสิ้น
ผู้ลงทะเบียนสามารถตรวจสอบสิทธิ์สําหรับการรับคืนเงินผ่านช่องทางต่างๆ ดังนี้
พร้อมเพย์ ประมาณ3วันทําการ
บัญชีธนาคารกรุงไทย ธนาคารไทยพาณิชย์ และธนาคารกรุงเทพ ประมาณ7วันทําการ
โอนบัญชีธนาคารกสิกรไทย ประมาณ10วันทําการ
เคาน์เตอร์เซอร์วิส ในเซเว่นอีเลฟเว่นทุกสาขา ประมาณ3วันทําการ
MEAยังเปิดให้ผู้ลงทะเบียนสามารถยื่นเอกสารผ่านระบบออนไลน์ ในการลงทะเบียนขอคืนเงินประกันการใช้ไฟฟ้าได้ต่อเนื่องโดยไม่มีกําหนดปิดรับ
คู่มือลงทะเบียนคืนเงินหลักประกันการใช้ไฟฟ้า แบบแนบไฟล์เอกสาร:https://www.mea.or.th/content/detail/87/5353
ที่มา: การไฟฟ้านครหลวง